open-index/open-wikipedia-markdown huggingface dataset:
Islandska kruna

**Islandska kruna** (islandski: króna) je zvanična valuta na Islandu. Poput drugih istoimenih skandinavskih valuta, njeno ime znači "kruna". Međunarodni kod je "ISK".

Islandska kruna odvojila se od danske krune nakon raspada Skandinavske monetarne unije pred početak Prvog svjetskog rata i islandske autonomije 1918. i nezavisnosti 1944. Od 1961. krunu kontrolira Centralna banka Islanda. Kruna je zamijenjena novom krunom 1981. Jedna kruna sastoji se od 100 aurara. Aurari se ne koriste već godinama, a od 2002. uopće se ne proizvode.

Postoje novčanice u apoenima od 500, 1000, 2000 i 5000 kruna , kao i kovani novac od 1, 5, 10, 50 i 100 krune.

## Historija
Islandska kruna uvedena je zvanično uvedena 1918., nakon što je Island postao nezavisan od Danske. Do tada je danska kruna bila u opticaju, a tada Island je pripadao Skandinavskoj monetarnoj uniji. Od 1981. sprovedena je denominacija starih kruna za nove u odnosu 100:1, čime je nova islandska kruna ojačana. Finansijska kriza od 2008. dovela je devalvacije krune, zbog čega je islandska vlada morala spasiti mnoge banke.

## Vanjski linkovi 
Islandska Centralna banka

Kategorija:Island
Kategorija:Evropske valute
Kategorija:Valute u optjecaju
Kategorija:Valute uvedene u 1874.
Litvanski litas

**Litvanski litas** je bio zvanična valuta Litvanije do 1. januara 2015. Jedan litas ima 100 centi. Litas izdaje Banka Litvanije. Litas je prvi put uveden 1922. godine, poslije Prvog svjetskog rata i ponovo, kada je Litvanija povratila nezavisnost, 1993. godine. Prelazak sa rublje na litas je obilježila privremena valuta - talonas. Ime je stvoreno na osnovu imena države, slično Letoniji i latu. Papirne novčanice su se izdavale u apoenima od 10, 20, 50, 100, 200 i 500 litasa, a kovanice u apoenima od 1, 2, 5, 10, 20 i 50 centi kao i 1, 2 i 5 litasa. Tokom 2005. godine inflacija je iznosila 2.7%. Međunarodni kod valute je LTL.

Kurs litasa je bio vezan za američki dolar od 1994. do 2002. u odnosu 1:4. Od 2002. pa do njegovog ukidanja, kurs litasa bio je vezan za euro. Ulaskom u Eurozonu, kao 19. članica Evropske unije i posljednja baltička zemlja, Litvanija je od 1. januara 2015. zamijenila litas eurom.

## Kovanice
## Novčanice
## Također pogledajte
*Privreda Litvanije
*Privreda Sovjetskog saveza

## Reference 
## Vanjski linkovi 
*Banka Litvanije

Kategorija:Ekonomija Litvanije
Kategorija:Evropske valute
Kategorija:Valute zamijenjene eurom
Zimbabveanski dolar

mini|Inflacija u Zimbabveu 2008
**Zimbabveski dolar** je novac države Zimbabve. Jedan zimbabveski dolar ima 100 centi. Kovani novac od jednog centa više nije u opticaju. Od augusta 2006. godine u opticaju je novi zimbabveski dolar (ZWD) u vidu bonova koji je zamijenio stari u paritetu 1.000 starih zimbabveskih dolara = 1 novi zimbabveski dolar. U septembru 2006. za 1 američki dolar na crnom tržištu se moglo dobiti oko 1.000 novih zimbabveskih dolara, a u decembru oko 3.000. Narodna banka Zimbabvea ne vrši prodaju niti otkup deviza.

Bonovi se štampaju u apoenima od 1, 5, 10, 50 centi te 1, 10, 20, 50, 100, 500, 1.000, 10.000 i 100.000 dolara.

Na kraju 2006. godine inflacija (hiperinflacija) na godišnjem nivou iznosila je 1099 %, a procjenjuju se da bi u 2007 godini stopa inflacija mogla biti i preko 4000 %.

Međunarodni kod valute je ZWD.

## Također pogledajte 
* Spisak valuta po državama

## Reference 
## Vanjski linkovi 
Kategorija:Afričke valute
Kategorija:Zimbabve
Robert Campin

mini
**Robert Campin** (rođen oko 1375. u Tournai - 1444. u Tournai) bio je prvi veliki slikar flamanskog i ranog nizozemskog slikarstva.

Na svojim slikama, pretežno religiozne tematike, hrabro je napustio zlatnu pozadinu (jednu od prepoznatljivih elemenata bizantijskog slikarstva) i svoje ekspresivno prikazane ličnosti iz hrišćanske historije smjelo postavio u gotovo naturalistički predstavljene građanske enterijere. Portret, žanr koji zbog uzdizanja ličnosti pojedinca srednji vijek nije poznavao, bio je također dio njegovog slikarskog opusa. Psihološku individualizaciju i plastičnu obradu kvari, međutim, "horror vacui" (prekomjerna upotreba ukrasnih detalja, koji ispunjavaju cijeli prostor u jednom umjetničkom djelu) koji se očitava u suviše malom prostoru između glave portretisanog i margine.

## Vanjski linkovi 
* https://web.archive.org/web/20080416103318/http://xv.kikirpa.be/database/MASTERS/M-Flemalle.htm

Campin, Robert
Kategorija:Rođeni 1375.
Kategorija:Umrli 1444.
Kategorija:Nizozemski slikari
Kategorija:Renesansni slikari
Manastir Vozuća

**Manastir Vozuća** ili **Manastir Svete Trojice u Vozući** jest manastir Srpske pravoslavne crkve, Dabrobosanska mitropolija, i nalazi se u naselju Vozuća, u općini Zavidovići, na lijevoj obali donjeg toka rijeke Krivaje, u podnožju planine Ozren.

Manastir Vozuća potječe, najvjerovatnije iz 16. vijeka, a najstariji pomen manastira Vozuće je iz 1617. od strane prepisivača Petra, koji je prepisao knjigu Lestvica u hramu Sv. Nikole, zvanom Vozuća. U toku svog postojanja pretrpio je mnogobrojna razaranja. U vrijeme Osmanskog carstva monasi su napustili manastir pod prijetnjom. Bio je napušten 160 godina, što je dovelo do znatnog propadanja tog sakralnog objekta. Manastir Vozuća je obnovljen  1859, a osvećen 1865. kada je i posvećen Svetoj Trojici.

Najveća stradanja manastir Vozuća je doživio u 20. vijeku. Krajem februara 1917, austro-ugarske vojne vlasti su skinule zvono sa zvonika, a septembra 1941. i februara 1942. crkva je bila opljačkana. Godine 1970. proglašen je spomenikom kulture prve kategorije.

Za vrijeme rata u Bosni i Hercegovini manastir je uništen, zajedno sa kompletnom dokumentacijom, od strane pripadnika Armije Republike Bosne i Hercegovine (ARBiH). Obnovljen je u periodu od 2004. do 2015.

Proglašena je za nacionalni spomenik Bosne i Hercegovine (graditeljska cjelina) 20. januara 2004.

## Literatura 
* Ljiljana Ševo, Pravoslavne crkve i manastiri u Bosni i Hercegovini do 1978. godine -  Biblioteka Baština, Banja Luka, 2002. - 

## Reference 
## Vanjski linkovi 
*Službena stranica Mitropolije Dabrobosanske

Vozuća
Kategorija:Nacionalni spomenici u Zavidovićima
Kategorija:Manastiri u Zavidovićima
Kategorija:Historija Zavidovića
Tako je govorio Zaratustra

mini|desno|165p|Naslovnica prvoga izdanja
**Tako je govorio Zaratustra ** je djelo njemačkog filozofa Friedricha Nietzschea, nastalo između 1883. i 1885, a koje govori o starom šamanu koji se spušta sa svoje planine medu narod iz želje da nauči nešto od njih i da narodu podari svoje znanje. Prilikom spuštanja u selo nailazi na razne ljude od kojih doznaje njihove tajne.

On je zapravo u potrazi za čovjekom sebi ravnim, ali mnogi ne razumiju njegovu filozofiju i ismijavaju ga, ali ima i onih koji mu se dive.

"Zaratustra" je njemačka verzija imena perzijskog proroka Zoroastra (*Zaraθuštra*), navodnog osnivača zoroastrizma, koji je jako uticao na judaizam i zatim na kršćanstvo. U knjizi postaje jasno da Nietzsche prikazuje "novog" ili "drugačijeg" Zaratustru, koji okreće tradicionalni moral naglavce. Najslavniji odlomak nalazi se na početku knjige: Zaratustra se spušta s planine, razgovara s nekim čovjekom i zatim se pita: "Je li moguće da ljudi još ne znaju *da je Bog mrtav*?"

Zbog svojih razmatranja to je jedno od najpoznatijih filozofskih djela ovog autora, a stil pisanja je nedvosmisleno svrstao *Zaratustru* i u vrhunce svjetske književnosti.
## Vanjski linkovi 
* http://www.nietzschesource.org/texts/eKGWB/Za-I

Kategorija:Njemačka književnost
Kategorija:Filozofija
Kategorija:Knjige iz 1885.
Lahore

**Lahor** je glavni grad pakistanskog dijela Pendžaba i poslije Karačija drugi najveći grad u Pakistanu. Prema popisu iz 1998. imao je 5,14 miliona stanovnika, a po procjeni iz 2006. ima 6,48 miliona stanovnika. Historijski je bio poznat po bogatom mogulskom nasljeđu. Lahor se smatra kulturnim centrom Pakistana. Postoji i mala filmska industrija u Lahoru (lokalno se zove Lolivud).

## Historija 
Mahmud Gazni je 1021. postavio na tron Malika Ajaza. Tada je Lahor postao glavni grad Gaznavidskog carstva. Posle pada Gaznavidskog carstva razne muslimanske dinastije poznate kao Delhijski sultanat vladale su Lahorom. Prvi sultan Delhijskog sultanata krunisan je 1206. u Lahoru. Lahor je bio u sastavu Mogulskog carstva od 1524. do 1752. Akbar Veliki je odlučio 1584. da Lahor postane glavni grad Mogulskog carstva. Tada je sagrađena velika Lahorska tvrđava na ruševinama stare tvrđave.

Džah Džehan je rođen u Lahoru. On i Džahangir su proširili tvrđavu. Poslednji mogulski car Aurangzeb je sagradio poznate graćevine: Almagiri vrata i Badšahi džamiju. Siki su vladali gradom od 1799. do 1849. , a Lahor je bio glavni grad njihovog carstva. Poslije rata Sika i Engleza Lahor dolazi pod vlast britanske krune sve do stvaranja Pakistana 1947. Do 1947. Lahor je bio glavni grad Pendžaba. Napadom indijske avijacije 1965. na Lahor počeo je rat između Indije i Pakistana zbog Kašmira.

## Ekonomija 
Lahor je centar za organizaciju ručne proizvodnje ćilima, koji se proizvode gotovo svuda oko Lahora. Ti ćilimi predstavljaju jedan od glavnih izvoznih proizvoda Pakistana. Zanatlije u Lahoru mogu da proizvedu bilo koji ćilim koristeći popularne motive. 95% proizvedenih ćilima se izvozi. Mnoge velike kompanije iz oblasti informacionih tehnologija stvorile su svoju bazu u Lahoru.

## Transport 
Zbog velikog industrijskog rasta i saobraćaja Lahor ima jako zagađen vazduh. Smog je ponekad takav da se može vidjeti samo nekoliko metra ispred. Saobraćajne gužve su izuzetno velike, a saobraćajni udesi jako česti. Glavno sjedište pakistanske željeznice je u Lahoru. Kraj grada je izgrađen 2003. novi aerodrom.

## Turizam 
250p|лево|mini|Šalmar vrtovi moguskog cara Džehana

Zbog bogate historije u gradu je očuvana mogulska i kolonijalna arhitektura. Od mogulske arhitekture ističu se

* Lahorska tvrđava
* Badšahi džamija - jedna od najvećih znamenitosti grada
* Šalamar vrtovi od Šaha Džehana
* Almagiri vrata
* mauzoleji Džehangira i Nur Džehana.

Od kolonijalne arhitekture vrijedi spomeniti

* Lahorski vrhovni sud
* Lahorska glavna pošta

Ostali spomenici

* Mauzolej Randžita Singa
* Lahorski muzej

## Reference 
Kategorija:Gradovi u Pakistanu
Manastir Ostrog

mini|200px|Manastir Ostrog
**Manastir Ostrog** je manastir Srpske pravoslavne crkve smješten uz skoro vertikalnu liticu, visoko na planini Ostroška greda u Crnoj Gori. Posvećen je Svetom Vasiliju Ostroškom.

Nalazi se nadomak Nikšića, na području općine Danilovgrad i smješten je u okomitoj stijeni, sa koje se pruža pogled na ravnicu Bjelopavlića. Osnovao ga je hercegovački mitropolit Vasilije u 17. vijeku. Uzima se da je manastir sagrađen 1665. godine. Mitropolit Vasilije Jovanović (po rođenju Stojan Jovanović) rođen 1639. a umro je 1671.godine. On je tu sahranjen i proglašen svecem čudotvorcem. Tijelo mu počiva u ćivotu u pećinskoj crkvi. Sam manastir je obnovljen 1923-1926. godine, poslije požara, kojeg su bile pošteđene pećinske crkvice, koje predstavljaju glavnu spomeničku vrijednost. Crkva Sv. Vavedenja (u donjem manastirskom nivou) je zadužbina Vasilija Ostroškog kao i Crkva svetog Krsta. Crkva svetog Vavedenja je oslikana freskama krajem 17. vijeka. Crkva Sv. Krsta se nalazi u gornjem manastirskom nivou i nju je živopisao majstor Radul prilagođavajući freske prirodnom obliku stijena. Oko crkve su konaci i zajedno čine objekat skladno sjedinjenim sa prirodnim ambijentom. Crkva svete Trojice koja se nalazi u središtu Donjeg manastirskog kompleksa, zadužbina je nastojatelja ostroškoga, arhimandrita Josifa Pavićevića iz 1824. godine, podignuta uz pomoć priloga iz Srbije i Hercegovine, kao i parohijana Bjelopavlića i Pješivaca, po blagoslovu tadašnjeg Mitropolita Crne Gore, Petra Prvog Petrovića Njegoša, poznatijeg kao Sveti Petar Cetinjski. Manastir Ostrog spada među najposjećenije na Balkanu. U njega dolaze vjernici svih religija iz svih krajeva svijeta. Uz manastir je povezano egzistiranje srednjovjekovne tvrđave Ostrog koja se spominje u pisanim izvorima u 15. vijeku. Marko Kvekić, otac knjaginje Darinke Petrović, brodovlasnik i trgovac iz Trsta je manastiru poklonio drveni kivot za mošti svetog Vasilija, koji je izrađen u Rusiji.

## Reference 
## Literatura 
* 
* Zvanični portal manastira Ostrog, http://manastirostrog.com/
* Zbog ovoga vjernici idu na Ostrog i ljube mošti svetitelja, http://www.atvbl.com/zbog-ovoga-vjernici-idu-na-ostrog-ljube-mosti-svetitelja/, 30.9. 2015. 
* Manastir Ostrog: Mjesto na kojem se mole ljudi svih vjera (FOTO), http://www.nezavisne.com/zivot-stil/putovanje/Manastir-Ostrog-Mjesto-na-kojem-se-mole-ljudi-svih-vjera-FOTO/321025, 18.8. 2015.
* Veliša Kadić, Čudotvorac Vasilije Ostroški je iz Huma?, http://www.novosti.rs/vesti/naslovna/reportaze/aktuelno.293.html:385513-Cudotvorac-Vasilije-Ostroski-je-iz-Huma, 23.6. 2012.
* Dvostruko čudo Ostroških greda, http://www.novineniksica.me/?p=641, 24.11. 2014.

## Vanjski linkovi 
Ostrog
Ostrog
Ostrog
Bejeweled

mini|*Bejeweled*
**Bejeweled** (poznata i kao **Diamond Mine**) je popularna logička igra koju je razvila kompanija PopCap Games i objavila 2001. godine. Ova igra se smatra pionirskom u match-three žanru i jedna je od najuspješnijih casual igara svih vremena.

## Igra 
Bejeweled je igra koja je proslavila računarsku igru PopCap Gamesa i postavila temelje za mnoge kasnije igre u ovom žanru. Cilj igre je slaganje dragog kamenja – topaza, dijamanata, rubina, smaragda i drugih – tako da formiraju nizove od najmanje tri ista kamenčića. Kada se formira takav niz, kamenje nestaje, a nova se nasumično pojavljuju, omogućavajući igraču da nastavi igru i skuplja bodove.

Igra uključuje nekoliko ključnih mehanika:
* **Pomjeranje kamenja** – igrač može zamijeniti mjesta dva susjedna kamenčića kako bi formirao niz.
* **Hint sistem** – dugme *Hint* može pomoći igraču da pronađe mogući potez, ali se time smanjuje broj osvojenih bodova.
* **Nema više mogućih poteza** – ako ne postoje validni potezi, igra se završava.

Iako je Bejeweled prvobitno dizajniran za uzraste od 5 do 15 godina, privukao je veliku pažnju i među starijim igračima zbog svoje jednostavne, ali zarazne mehanike.

## Modovi igre 
Igra nudi nekoliko različitih modova:
* **Classic mod** – standardno igranje bez vremenskog ograničenja.
* **Timed mod** – igrač mora brzo praviti kombinacije prije isteka vremena.
* **Endless mod** – omogućava neograničeno igranje bez mogućnosti završetka igre.

## Platforme 
Bejeweled je prvobitno objavljen kao preglednička igra, a kasnije je prenesen na različite platforme. Trial verzija igre zauzima svega 2.8 MB.

## Utjecaj i popularnost 
Bejeweled je bio jedan od prvih naslova koji su popularizovali casual igre, privlačeći široku publiku igrača svih uzrasta. Njegova jednostavna, ali zarazna mehanika inspirisala je brojne druge igre, uključujući:
* **Candy Crush Saga**
* **Zuma**
* **Puzzle Quest**

Igra je dobila brojne nagrade i pohvale od kritičara, a njena popularnost dovela je do razvoja više nastavaka i verzija za različite uređaje.

## Nastavci 
Nakon uspjeha originalne igre, PopCap Games je razvio nekoliko nastavaka:
* ***Bejeweled 2*** – objavljen u novembru 2004. godine sa poboljšanom grafikom i dodatnim modovima igre (više informacija ovdje).
* ***Bejeweled Twist*** – objavljen 2008. godine sa novim načinima igre.
* ***Bejeweled Blitz*** – objavljen 2009. godine kao društvena igra na Facebooku.
* ***Bejeweled 3*** – objavljen 2010. godine, donoseći značajna poboljšanja i nove modove igre.

## Vanjski linkovi 
* Bejeweled na zvaničnoj stranici PopCap Gamesa

Kategorija:Videoigre
Kategorija:Videoigre PopCapa
Kategorija:Puzzle igre
Kategorija:Casual igre
Kategorija:Xbox igre
Kategorija:Windows igre
Kategorija:MacOS igre
Kategorija:Nintendo igre
Kategorija:Facebook igre
Farah Pahlavi

**Farah Pahlavi** (); rođena **Diba** []; 14. oktobra 1938) je treća supruga i udovica Muhameda Reze Pahlavija, posljednjeg iranskog šaha, te je tako bila iranski šahbanu.

## Biografija
Rođena je u Teheranu, jedino dijete Sohrab Dibe i njegove supruge Farideh Ghotbi. Njen otac, koji je umro dok je još bila dijete, bio je oficir u carskoj vojsci.

Studirala je u francuskom lišeju u Teheranu i École Spéciale d'Architecture u Parizu. Kao studentica predstavljena je razvedenom šahu Muhamed Reza Pahlaviju. Vjenčali su se 21. decembra 1959 i dobili četvero djece.

U januaru 1979. godine šah i šahbanu su prognani iz zemlje u Egipat gdje su ostali do šahove smrti 1980. Njihova djeca su već bila u Sjedinjenim Američkim Državama, kod caričine majke.

Farah Pahlavi je nakon suprugove smrti živjela u Greenwichu, ali tu ne živi od smrti svoje najmlađe kćerke, princeze Lejle. Godine 2001. kupila je kuću u Marylandu, blizu Washington D.C.-a, gdje živu pored sina i unučadi. Vrijeme provodi u New Yorku, Parizu i Kairu, gdje posjeduje palaču.

Godine 2004. izdala je svoje memoare pod nazivom *An Enduring Love: My Life with the Shah*, u kojoj govori o svom bračnom životu sa carem. Memoari su izazvali veliki interes medija.

Iako su titule iranske carske porodice pod novim režimom pravno ukinute, Pahlavi se i danas u medijima oslovljava kao šahbanu, te i sama koristi tu titulu. Njena djeca ne koriste svoje carske titule, iako njen najstariji sin podupire restauraciju ustavne monarhije u Iranu.

## Vanjski linkovi
*

Kategorija:Rođeni 1938.
Kategorija:Živi ljudi
Kategorija:Biografije, Teheran
Kategorija:Supružnici iranskih vladara
Kategorija:Nosioci Ordena jugoslavenske zvijezde
Turalići (Kladanj)

**Turalići** su naseljeno mjesto u općini Kladanj, Bosna i Hercegovina.

## Historija 
Naselje Turalići se do rata u Bosni i Hercegovini (1992-1995) u cjelini nalazilo u sastavu općine Vlasenica.

## Stanovništvo 
## Reference 
## Vanjski linkovi 
* Zvanični sajt općine Kladanj
Donji Potočari

**Donji Potočari** su naseljeno mjesto u općini Srebrenica, Bosna i Hercegovina.

Tokom rata u Bosni i Hercegovini u Potočarima su se našle hiljade izbjeglica iz Podrinja i Srebrenice. U julu 1995. godine, Vojska Republike Srpske je izvršila genocid u Potočarima. Danas se tu nalazi glavni spomenik i mezarje.

## Mjesna zajednica 
Naselje Donji Potočari su sjedište mjesne zajednice Potočari koja obuhvata naseljena mjesta: Potočari, Begovići, Budak, Dugo polje, Gaj, Križevac, Kula, Orići, Potočarska rijeka, Selmanagići, Studenac, Vranići, Babuljice, Bacuta, Lehovići, Ravne njive, Rosulje, Sjemovo, Milačevići, Brezova njiva, Broševići, Jaglići, Šušnjari, Pale, Bancezi, Dubova, Klanac, Lokva, Tršić, Pećišta, Đogazi, Zrnići, Trebilo, Krajevača, Meljenci.

## Stanovništvo 
## Privreda
Prije rata na području Potočara egzistirale su Cinkara, FEROS, fabrika betonskih elemenata, fabrika akumulatora .Fabrika 11 Mart. Zadruga . te preduzeće za transport i prijevoz putnika "Srebrenica prevoz express remont transport". Poslije rata na području Potočara otvoreni su pogoni: Preventa, Cimosa, hladnjača te fabrika vina.

## Poznate ličnosti 
* Naser Orić

## Također pogledajte 
* Memorijalni centar Srebrenica - Potočari

## Reference 
## Vanjski linkovi 
* Zvanični sajt općine Srebrenica
NBA finale

**NBA finale** posljednja je serija utakmica u NBA doigravanju, u kojoj učestvuju prvaci Istočne i Zapadne konferencije. Serija se igra na četiri dobijene utakmice, a pobjednik postaje **prvak NBA lige** i dobija trofej "Larry O'Brien". Najviše nastupa u NBA finalu ima ekipa Minneapolis / Los Angeles Lakersa (32).

Prije sezone 1949/50. serija se zvala BAA finale, od 1950. do 1982. naziv je glasio NBA World Championship Series, zatim kratko Showdown, a od 1986. nosi sadašnji naziv.

## Rezultati 
## Najčešći finalni dueli 
* 12 puta: Boston Celtics (9) – Minneapolis / Los Angeles Lakers (3)
* 6 puta: Minneapolis / Los Angeles Lakers (5) – Syracuse Nationals / Philadelphia 76ers (1)
* 5 puta: Minneapolis / Los Angeles Lakers (3) – New York Knicks (2)
* 4 puta: Golden State Warriors (3) – Cleveland Cavaliers (1)
* 4 puta: Boston Celtics (3) – St. Louis / Atlanta Hawks (1)
* 3 puta: Detroit Pistons (2) – Los Angeles Lakers (1)
* 2 puta: Boston Celtics (2) – Houston Rockets (0)
* 2 puta: Chicago Bulls (2) – Utah Jazz (0)
* 2 puta: Dallas Mavericks (1) – Miami Heat (1)
* 2 puta: Miami Heat (1) – San Antonio Spurs (1)
* 2 puta: Seattle SuperSonics (1) – Washington Bullets (1)

(*) – u zagradama je broj titula svake ekipe u međusobnim finalnim serijama

## Također pogledajte 
* Najkorisniji igrač NBA finala

## Reference 
## Vanjski linkovi 
* Zvanični sajt NBA lige

Kategorija:NBA
Isa-begov hamam (Sarajevo)

mini|Isabegov hamam
**Isabegov hamam**, poznat i kao *Carev hamam*, je najstarija javna banja u Sarajevu koju je dao izgraditi treći beg Bosanskog sandžaka i glavni osnivač Sarajeva i Novog Pazara, Isa-beg Ishaković.  

## Historija 
Hamam je bio dvostruki, imao je muški i ženski dio. Podignut je u neposrednoj blizini Careve džamije. Hamam se spominje već 1462. godine. Osmanski putopisac Evlija Čelebija prolazeći kroz Sarajevo sredinom 17. vijeka spominje da je Carev hamam najljepši u Sarajevu. Voda sa hamama je dovođena s vrela na Bistriku. Hamam je prestao s radom 1887. godina nakon što je nabujala Miljacka oštetila njen vodovod. Objekat je potpuno srušena 1889. godine, a na njenom mjestu sagrađena modernija banja.  

Banja je ponovo sagrađena 1891. po nacrtu arhitekte Josipa Vancaša. Jedan dio zgrade je urađen po uzoru na stari hamam, dok je drugi dio moderno kupatilo zapadnog tipa. Za vrijeme rata u Bosni i Hercegovini zgrada hamama je teško oštećena granatama, te mu prijeti opasnost potpunog propadanja, jer nisu preduzeti nikakvi sanacioni zahvati poslije rata. 

## Također pogledajte 
*Isa-begov hamam u Novom Pazaru

Kategorija:Građevine u Sarajevu
Bijela tabija

mini|200px|Pogled na Bijelu tabiju
mini|desno|200px|Unutrašnjost tvrđave.
**Bijela tabija** je kula na cesti Dariva - Mošćanica, na istočnoj visinskoj koti sarajevske kotline. Podignuta je na mjestu srednjovjekovne tvrđave, sagrađene oko 1550. godine. Gornji dio Tabije u krupnim kamenim blokovima nastao je u austro-ugarskom periodu. Kula je bila od velikog značaja za odbranu grada prilikom napada austrijskog princa Eugena Savojskog u 17. vijeku, te austrougarske vojske 1878. godine.

Bijela tabija se nalazi unutar graditeljske cjeline Stari grad Vratnik koja je proglašena Nacionalnim spomenikom Bosne i Hercegovine.

## Također pogledajte 
*Hodidjed

## Reference 
## Vanjski linkovi 
* Bijela tabija na spomenici-sa.ba
* Bijela tabija na sarajevo.travel

Kategorija:Građevine u Sarajevu
Kategorija:Tvrđave u Bosni i Hercegovini
Kategorija:Tvrđave u srednjovjekovnoj Bosni
Isa-begov hamam (Novi Pazar)

mini|Stari hamam u Novom Pazaru
**Isabegov hamam**, poznat i kao *Novopazarski stari hamam*, je javno kupatilo u neposrednoj blizini Stare čaršije, na desnoj obali rijeke Raške u samom središtu Jeni Bazara Novog Pazara. Hamam je dao izgraditi treći beg Osmanlijske pokrajine Bosne i glavni osnivač Sarajeva i Novog Pazara, Isa-beg Ishaković, u drugoj polovini 15. vijeka.

Isabegov hamam je primjer tzv. dvojnog gradskog hamama. U zgradi su se nalazile muške i ženske prostorije, potpuno identične, odvojene po uzdužnoj simetrali osnove i pregrađene kamenim zidom. Na zgradi se nalazi jedanaest kupola različitih veličina i sa šestougaonim otvorima. Svaka prostorija prekrivena je kupolom. Na sjevernoj strani hamama nalazio se prostrani šadrvan koji je bio jedna vrsta čekaonice i svlačionice, dok se na južnoj strani nalazila tzv. hazna - prostorija za grijanje vode. Postojale su i tri prostorije za kupanje sa mramornim česmama i jedna prostorija za odmor od kupanja.

Danas je ovaj spomenik islamske arhitekture skoro samo ruševina, a ispred njega su kontejneri prepuni smeća.

## Također pogledajte 
*Isa-begov hamam u Sarajevu

## Reference 
## Vanjski linkovi 
*Ljepota upretena nemarom, Senada Leković  

Kategorija:Građevine u Novom Pazaru
Solomon

[mini|300p|[Giovanni Battista Tiepolo, (1696.-1770.): Solomonova presuda]]
**Kralj Solomon** (heb.: **שלמה**; čit. *Šəlomo*), prema Bibliji, treći kralj Izraela i Jevreja, sin izraelskog kralja Davida i žene Urije Hetita, Bat Šebe.

Njegovo djelo je izgradnja prvog hrama u Jerusalemu u koji je bio pohranjen Kovčeg Saveza s dvije ploče na kojima je bilo napisano Deset Božijih zapovijedi (dekalog).

## Biblija o Solomonu 
Prema biblijskom izvještaju, Solomon (sredinom 10. vijeka p. n. e.) nasljeđuje svog oca Davida pri čemu je valjalo eliminirati čitav niz pretendenata na prijestolje ostarjelog kralja, uglavnom Davidove starije sinove. Nakon što je konačno preuzeo vlast, Solomon je mogao iskoristiti prednosti velikog i sigurnog kraljevstva kakvo mu je ostavio otac, te se nije morao upuštati u ratne pohode.

U njegovo doba je cvala trgovina, posebno s okolnim krajevima, poput Libana i Arabije. To se dobro vidi u izvještaju o gradnji hrama za koji su dovezeni drveni dijelovi upravo od libanskog cedra. Tolike veze s okolnim zemljama dovele su i do jačeg stranog utjecaja na njegovo kraljevstvo, pa ga biblijski pisac između redova optužuje da je dopustio prodor tuđih religija.

Posebna osobina pripisana Solomonu bila je mudrost, te je čašćen kao pravedan sudija. Poznata je epizoda s dvije mlade majke od kojih je jednoj dijete umrlo na porodu. Obje su tvrdile da je jedino preživjelo dijete njihovo. Solomon poziva da se dijete presječe na pola, te se svakoj dadne polovina. Tada se jedna od njih odriče prava na dijete, a Solomon presuđuje da je dijete njeno. Zbog toga će se u biblijskoj tradiciji njemu pripisati tzv. mudrosne knjige, iako nastaju mnogo kasnije.

Osim jerusalemskog hrama Salomon je gradio i u drugim dijelovima kraljevstvu, ali čini se da su njegovi ambiciozni graditeljski poduhvati iziskivali prevelika davanja od naroda, pa je nakon njegove smrti došlo do pobune i podjele kraljevstva na sjeverno i južno.

## Historija i arheologija o Solomonu 
Do danas nije nađen niti jedan pisani izvor iz toga doba koji bi spominjao kralja Solomona, međutim postoje arheološka svjedočanstva o znatnom graditeljskom zamahu u to doba. Prema ostacima iz tog doba vidljivo je da se, zbog povoljnog položaja Izraela na dva glavna puta između Egipta i Mezopotamije, tadašnjih najvećih sila, šire trgovački odnosi s okolnim područjima. O Solomonovoj moći, ili moći njegovih neposrednih nasljednika, svjedoče monumentalne zidine Hazora, Megida i Gezera, te utvrđenja u pustinji Negev, što uključuje i veliko nalazište u Beer Ševi.

## Također pogledajte 
* Historija Izraela i Palestine
* Sulejman (islam)

Kategorija:Biblija
Kralj David

mini|Mladi David i kralj Šaul
**Kralj David** bio je drugi kralj Kraljevstva Izraela i nasljednik kralja Šaula, vladao je od 1005. p. n. e., do 965. p. n. e. Bio je kralj koji je ujedinio 12 Izraelskih plemena, naslijedio ga je sin Salomon.

Zapamćen je kao najpravedniji od svih starih Izraelskih kraljeva, kao i veliki vojskovođa, muzičar i pjesnik (napisao mnogo psalma). Davida je izabrao Bog te mu dao obećanje da se njegova loza neće prekinuti. Stoga od starine Židovi vjeruju da će Mesija, što znači »pomazanik« (onaj koji je izabran za kralja i pomazanjem posvećen za tu službu) biti izravan potomak Davidov. Kršćanska sveti spisi, naročito Novi zavjet ukazuju da je Isus izravan potomak Davida. Priroda Davidove vladavine pa čak i samo njeno postojanje ne može se tačno dokazati historijskim ili arheološkim instrumentima. Ipak, za Židovsku historiju i Zapadnu kulturu ona ovaj lik postavlja jedan od temelja.

## Davidov život 
[mini|David i Golijat, slikar [Caravaggio]]
### David i Golijat 
U vrijeme vladavine kralja Šaula Izraelci su se branili od vojske Filistejaca. David, najmlađi Jišajev sin jednog dana, donoseći hranu za svoju stariju braću koja su se borila na strani Šaula, čuo je za Filistejskog borca, divovskog Golijata. Golijat je izazivao Izraelce da mu pokažu svog šampiona kako bi vidjeli ko je bolji u borbi jedan na jedan. David je, žudeći za dokazivanjem, insistirao braći da bi mogao poraziti Golijata. Kada je Šaul čuo za ovo, iako nevjerujući, pustio je Davida da izvrši nakanu. I doista, David je porazio Golijata jednim hicem iz svoje praćke pogodivši ga u čelo i tako ga ubivši. Sada omiljen među Izraelcima, David je pošao Šaulu nosivši mu glavu Golijata na što ga ovaj upita čiji je sin, a David mu odvrati "Ja sam sin Jišaja iz Betlehema". Time će početi i brojni sukobi između kralja Šaula i Davida kao novog pretendenta na prijestolje, do konačne Šaulove pogibije u borbi s Filistejcima i Davidova dolaska na vlast.

## Reference 
## Vanjski linkovi 
* Complete Bible Genealogy—Davidovo porodično stablo
* [David engravings from the De Verda collection](http://www.colecciondeverda.com/search/label/Personajes%20Antiguo%20Testamento%20(David))
* King David na Christian Iconography web site
* *The History of David*, autor William Caxton
* "David" by Kent Harold Richards at Bible Odyssey

Kategorija:Biografije
Kategorija:Izrael
David
Bejeweled 2

**Bejeweled 2** je nastavak jedne od najuspješnijih logičkih videoigara koju je razvio PopCap Games. Predstavljen je u novembru 2004. godine, a verzija za Xbox 360 objavljena je 22. novembra 2005. godine. Igra zadržava osnovna pravila iz originalnog Bejeweleda, ali donosi poboljšanja u grafici, zvučnim efektima i dodatnim modovima igre.

## Pravila igre 
Osnovna mehanika igre ostaje ista kao u originalnom naslovu – igrači pomjeraju dijamante na mreži kako bi formirali nizove od tri ili više dijamanata iste boje, čime ih uklanjaju i osvajaju bodove. Bejeweled 2 uvodi nekoliko novih modova igre:
* Classic mod – standardni način igre koji prati pravila originalnog Bejeweleda.
* Action mod – igra sa vremenskim ograničenjem gdje igrači moraju brzo praviti kombinacije kako bi ostali u igri.
* Puzzle mod – mozgalica koja zahtijeva taktičko razmišljanje i precizne poteze kako bi se riješili zadaci.
* Endless mod – omogućava beskonačno igranje bez vremenskog pritiska, što igračima daje priliku da se opuste i strategijski planiraju poteze.

Svaki od ovih modova donosi različite izazove i stilove igranja, omogućavajući širok spektar opcija za igrače svih uzrasta.

## Platforme 
Bejeweled 2 je dostupan na različitim platformama, uključujući:
* PC (Windows)
* Mac OS X
* Flash
* Xbox 360
* iPod
* PDA
* Pocket PC

Igra se može preuzeti i isprobati kroz trial verziju, koja zauzima 9.1 MB, dok se puna verzija mora kupiti kao i ostale igre iz PopCap Games kataloga.

## Nastavak igre 
Planirani nastavak igre, Bejeweled 3, prvobitno je trebao biti objavljen tokom ljeta 2007. godine, ali je PopCap Games odgodio izlazak. Na kraju je Bejeweled 3 zvanično objavljen u decembru 2010. godine, donoseći nova poboljšanja, dodatne modove igre i napredniju grafiku.

## Utjecaj i popularnost 
Bejeweled 2 je stekao veliku popularnost među ljubiteljima casual igara zahvaljujući jednostavnom, ali zaraznom konceptu. Bio je jedna od prvih logičkih igara koje su uvele visoku kvalitetu grafike i animacija u match-three žanr. Njegov utjecaj vidljiv je i u kasnijim igrama poput Candy Crush Saga, koje su usvojile sličan način igre i mehaniku.

## Kritike i ocjene 
Igra je generalno dobila pozitivne ocjene od kritičara i igrača. Pohvaljena je zbog:
* Poboljšane grafike u odnosu na original
* Različitih modova igre koji donose novu dinamiku
* Opuštajuće, ali izazovne mehanike igranja

Međutim, neki su kritikovali nedostatak većih inovacija u odnosu na prvi Bejeweled.

## Vanjski linkovi 
* PopCap Games – Bejeweled 2
* Metacritic profil igre Bejeweled 2

Kategorija:Videoigre
Kategorija:Videoigre PopCapa
Kategorija:Puzzle igre
Kategorija:Casual igre
Kategorija:Xbox 360 igre
Kategorija:Windows igre
Kategorija:MacOS igre
Drugi nikejski sabor

**Drugi Nicejski sabor**, održan u Niceji od septembra do oktobra 787, sazvala je carica Irena, namjesnica Konstantina VI, da bi se izjasnilo o kultu poštovanja ikona.

Lav III Isavrijanac izdaje 727. godine edikt kojim zabranjuje poštovanje ikona i načelno slikovito predstavljanje, smatrajući to pravim idolopoklonstvom. Car imenuje ikonobornog patrijarha, a od pape Grigorija Š, koji bijaše izopćio ikonoborce, izuzima pokrajinu Ilirik ispod papske nadležnosti i predaje ga pod nadležnost Carigrada. Njegov nasljednik Konstantin IV Kopronim saziva Sabor 754. godine u Carigradu,koji osuđuje poštovanje ikona i isključuje ikonofile, uključujući i Jovana Damaskina, najljućeg branioca poštovanja ikona. Carica Irena, podrškom patrijarha Tarasija i pristankom pape Adrijana I, saziva drugi Sabor, također u Niceji (350 otaca), koji poništava odluke Sabora iz 754. godine i formuliše učenje da predmet poštovanja jeste ličnost predstavljena na ikoni, i da treba praviti razliku između obožavanja (λατρεια), koje priliči samo Bogu, i poštovanja (προσκυνησις) koje dolikuje svetima. Sabor nisu prihvatile Crkve u carstvu Karla Velikog (Njemačka, Francuska, Španija). Sabor u Frankfurtu 794. godine i Karlovske knjige izjašnjavaju se protiv poštovanja ikona.

Uz svu otvorenu opoziciju patrijarha Nikifora, Teodora Studita i načelno monaha, ikonoborstvo opstaje blagodareći otvorenom gonjenju Pravoslavnih od strane bizantijskih careva. Tek pod caricom Teodorom kult ikona ponovo je uspostavljen (842); u spomen na taj događaj ustanovljena je Nedelja Pravoslavlja, prve nedelje Uskršnog posta. Ikonoborstvo je posljednja jeres koja je bila predmet ekumenskog sabora.

## Vanjski linkovi 
* Članak o drugom Nicejskom saboru na katoličkoj enciklopediji 

Kategorija:Ekumenski sabori
Kategorija:787.
Kategorija:Bizantijski ikonoklazam
Bitka kod Megida (1469. p. n. e)

**Bitka kod Megida** 1469. p. n. e. je najstarija bitka zabilježena u historijskim spisima, ali i prva o kojoj su sačuvani vjerodostojni podaci o strategiji i taktici u velikom Amonovom hramu u Karnaku (al-Karnak).

U toku širenja Egipta, započetom sa XVIII. dinastijom, egipatski faraon Tutmoses III upadao je više puta u Aziju, s ciljem stvaranja uslova za kasniju vladavinu zemljama od Eufrata do feničanskih luka. S tim ciljem, ali i s ciljem osiguravanja pomorskog trgovačkog pravca, je i krenuo iz pograničnog egipatskog grada Tela (Thel) kroz pustinju i preko planine Karmel, do grada Megida. Taj grad je u to drevno vrijeme bio od velikog značaja zbog trgovačke linije koja je išla iz Egipta u Mesopotaniju, poznata kao Via Maris i tamo se sukobio s udruženim snagama područja zvanog Kaanan. U spisima se, vezano za ovu bitku pojavljuje i prva kritika vojne taktike, jer je neki hroničar zapisao da su Egipćani mogli odmah, zbog svoje premoći, zauzeti i grad, da se nisu odali pljački.

## Reference 
## Vanjski linkovi 
* savremeni opis bitke kod Megida iz 1469. p. n. e.
* http://www.academia.edu/9935634/Battle_Report_The_Battle_of_Megiddo_Thutmose_III_

Kategorija:Bitke
Kategorija:1469. p. n. e.
Bitka kod Megida (609. p. n. e)

**Bitka kod Megida** se desila 609. p. n. e. kada se egipatski faraon Neho II borio protiv judejskog kralja Jošije. Egipat je u to vrijeme bio u savezu sa Asircima koji su bili napadnuti od strane Babilona. Kako bi pomogao svojim saveznicima, egipatski faraon Neho II je požurio u pomoć napadnutim Asircima. Tražio je dozvolu za prolaz svoje vojske od judejskog kralja Jošije, ali je nije dobio, te je zaustavljen na liniji Via Maris. U bici koja je uslijedila, Egipćani su pobijedili i judejski kralj Jošija je bio ubijen. Međutim, faraon Neho II nije uspio spriječiti poraz Asiraca u njihovoj bici kod Carcemisha protiv Babilonaca u današnjoj sjevernoj Siriji.

## Reference 
Kategorija:Drevni Egipat
Kategorija:Bitke
Kategorija:609. p. n. e.
Planina Field (Britanska Kolumbija)

**Planina Field** je planina koja se nalazi 10 km istočno od grada Field u Nacionalnom parku Yoho, Kanada. Planina je dobila ime 1883. godine po Cyprus W. Fieldu, čovjeku, koji je gradio kanadsku nacionalnu željeznicu.
mini|lijevo

## Vanjski linkovi 
* Mt. Field na PeakFinder (slike)

Field
Oliver Milburn

**Oliver Milburn** (rođen 25. februara 1973. godine) je britanski glumac rođen u Dorsetu. Najpoznatiji je po ulozi Matthewa Bannermana u TV seriji *Families*, te Liama u *Green Wing*.

Također se pojavljivao u *The Bill*, *Backup*, ''Tess of the D'Urbervilles*, *David Copperfield*, *Sweet Medicine*, *Byron*, *Born and Bred* i *Bodies''.
Supruga mu je Katie Razzall, kćerčka političara Tim Razzall-a, (Baron Razzall). Imaju kćerku Matildu.
## Reference 
## Vanjski linkovi 
*Oliver Milburn na IMdB

Milburn, Oliver
Milburn, Oliver
Zuideinde

**Zuideinde** (ni: *južni kraj*) se odnosi na nekoliko holandskih sela:

* Zuideinde (južna Holandija)
* Zuideinde (Utrecht), blizu Breukelena
* Zuideinde (Overijssel), blizu Kampena
* Zuideinde (sjeverna Holandija), blizu Assendelfta

Kategorija:Nizozemska
Bitka kod Megida (1918)

mini|Karta bojnog polja 
U **bici kod Megida** 1918. godine, u Prvom svjetskom ratu, su britanske snage predvođene generalom Edmundom Allenbyjem probile tursku liniji fronta u Palestini 19. septembra 1918., što je dovelo do brzog opkoljavanja turske glavnine i omogućilo Britancima prodor u Siriju. Britanci su upali u Jizreelsku ravnicu s planine Karmel i pobijedili turske snage na rijeci Jordan. Kasnije kada je proglašen plemićem, general Edmund Allenby nazvao se grofom Allenbyjem od Megida. 
 
## Reference 
## Vanjski linkovi 
* https://www.ebsco.com/research-starters/military-history-and-science/battle-megiddo-1918
* https://www.britannica.com/topic/Battle-of-Megiddo

Kategorija:Bitke u Prvom svjetskom ratu
Kategorija:Osmansko Carstvo u Prvom svjetskom ratu
Kategorija:Ujedinjeno Kraljevstvo u Prvom svjetskom ratu
Kategorija:Historija Turske
Kategorija:1918. u Turskoj
Kategorija:Sukobi u 1918.
Kategorija:Indija u Prvom svjetskom ratu
Kategorija:Australija u Prvom svjetskom ratu
Kategorija:Novi Zeland u Prvom svjetskom ratu
Kategorija:Južnoafrička Republika u Prvom svjetskom ratu
Kategorija:Hidžaz u Prvom svjetskom ratu
Kategorija:Francuska u Prvom svjetskom ratu
Kategorija:Njemačko Carstvo u Prvom svjetskom ratu
Kategorija:Vojna historija Osmanskog Carstva
Kategorija:Vojna historija Ujedinjenog Kraljevstva
Kategorija:Vojna historija Indije
Kategorija:Vojna historija Australije
Kategorija:Vojna historija Novog Zelanda
Kategorija:Vojna historija Južnoafričke Republike
Kategorija:Vojna historija Hidžaza
Kategorija:Vojna historija Francuske
Kategorija:Vojna historija Njemačkog Carstva
Megido

mini|desno|300px|Pogled na brdo Megido na kojem su ruševine drevnog naselja
**Megido** je drevno srušeno naselje smješteno na istoimenom brdo u Izraelu. Megido je bio naseljen negdje od 7000. p. n. e. do negdje 500. p. n. e. Bio je smješten na rubu Jizreelske ravnice. Brdo Megido (hebrejski **Har**) dalo je ime Armagedonu, koji se spominje u Bibliji.

Nekolicina bitaka se dogodila kod Megida:

* Bitka kod Megida (1469. p. n. e)
* Bitka kod Megida (609. p. n. e)
* Bitka kod Megida (1918)

## Reference
## Vanjski linkovi 
* Nacionalni park Tel Megiddo - službena stranica Izraelske uprave za zaštitu prirode i nacionalnih parkova
* Ekspedicija u Megiddo
* Regionalni projekat doline Jezreel
* Pamela Weintraub, *Prepisivanje nasilne historije Tel Megidda: Na drevnom lokalitetu Megiddo, arheolozi otkrivaju nove naučne uvide koji bi mogli preokrenuti vijekove jevanđelja.*, *Discover* Magazine, novembar 2015. izdanje
* Megido Na Bibleplaces.com
* Megido: Tell el-Mutesellim iz *Slike arheoloških nalazišta u Izraelu*
*  - sadrži listu biblijskih referenci

Kategorija:Drevna historija
Kategorija:Gradovi u Izraelu
Kategorija:Svjetska baština u Izraelu
Nebo iznad krajolika

**Nebo iznad krajolika** je komedija bosanskohercegovačkog režisera Nenada Đurića iz 2006. Film je rađen u koprodukciji "Heft" i Federalne televizije. Direktor fotografije je Hakija Topić, scenograf Irena Sladoje, a kostimograf Jasna Hadžimehmedović-Bekrić. Film je sniman na autentičnim lokacijama Bjelašnice (selo Lukomir), Treskavice, Igmana i u Sarajevu.

U filmu glavne uloge tumače mlada, francuska glumica Audrey Hamm i Aleksandar Seksan, dok se u sporednim ulogama pojavljuju Haris Burina, Nada Đurevska, Anita Memović, beogradski glumac Rastko Janković, Milan Pavlović, Emina Muftić, Jasna Diklić i drugi. Haris Burina u filmu igra dva lika, seljaka Dževada i francuskog ambasadora u Bosni i Hercegovini.

Svjetsku premijeru film je doživio 16. marta 2006. u okviru takmičarskog programa "10. Sofia International Film Festivala" gdje je osvojio specijalnu nagradu međunarodnog žirija.

## Radnja 
Film prikazuje mladu Francuskinju Deboru, zaposlenicu Francuske ambasade u Bosni i Hercegovini, koja sa nekoliko ljudi iz lokalnog osoblja odlazi na izlet na Olimpijske planine u okolini Sarajeva. Zajedno sa momkom upušta se u avanturu paraglidinga, ali nesretnim slučajem završava visoko u planinama Bosne. Debora "pada s neba" i tako susreće mladog bosanskog seljaka Mehmeda koji napasa kravu na vrhu planine Bjelašnice. Mehmed pokušava pomoći Debori tako što će pronaći telefon i vratiti Deboru u Sarajevo. Debora i Mehmed, koji inače ne razumiju jedno drugo te se sporazumijevaju rukama i nogama, upadaju u niz humorističnih situacija na putu ka Sarajevu.

## Uloge 
* Audrey Hamm – Debora
* Aleksandar Seksan – Mehmed
* Haris Burina – Francis / Dževad
* Nada Đurevska – majka
* Anita Memović – Jela
* Rastko Janković – Filip
* Jasna Diklić – Anđa
* Božo Bunjevac – Aziz
* Fadil Karup – Gorštak
* Narcis Babić – Gorštakov sin
* Vedrana Božinović – Šerifa
* Emina Muftić – Koka
* Milan Pavlović – Ćata
* Muhamed Aljović – Muzafer
* Denis Hadzijusufović – harmonikaš
* Ermin Sijamija – humanitarac 1
* Angel Morales – humanitarac 2
* Omar Kustrić – humanitarac 3
* Daniel Gorbea – humanitarac 4
* Zoran Andrić – drvosječa Fuad Baraković
* Mirsad Abaz – drvosječa Hujić
* Elvedin Brkić – drvosječa Dundesa
* Izet Kutlovac – drvosječa Izo
* Zijad Aljović – drvosječa rodjak

## Reference 
## Vanjski linkovi 
* 
* 

Kategorija:Bosanskohercegovački filmovi
Kategorija:Filmovi iz 2006.
Kategorija:Filmovi u režiji Nenada Đurića
Kategorija:Filmovi na bosanskom jeziku
Tupoljev Tu-244

mini|300p|Tu-244
**Tupoljev Tu-244** je nadzvučni putnički avion, nasljednik Tu-144. Trebao bi prevoziti 300 putnika, imati dolet od 9500 km i koristio bi kriogeno gorivo (gorivo uskladišteno na vrlo niskim temperaturama) te tako drastično smanjio potrošnju. Graditelji iz Tupoljeva imaju iskustva sa zrakoplovima koja koriste kriogena goriva, to je Tu-155 (krio-verzija Tu-154). Također bi upravljački sistem bio izveden kao *"Fly-by-Wire"*.

Predviđeno je kako će Tu-244 poletjeti prije 2015. godine. Međutim, zbog velikih novčanih nedostataka Tu-244 će se vjerovatno pridružiti popisu neostvarenih nacrta.

## Također pogledajte 
* Tupoljev Tu-144
* Nadzvučni putnički avion

Kategorija:Avijacija
Kategorija:Avioni
Iftitahi tekbir

**Iftitah tekbir** ili **Prvi (početni) tekbir** se naziva još i et-tahrime, što znači zabrana, a nazvan je tako zbog toga što se njime ulazi u neprikosnovenost namaza, kada klanjaču mnoge dozvoljene stvari postaju zabranjene, kao što su jelo, piće, govor i sl. Prvi tekbir glasi ”Allahu ekber” (Allah je najveći). Poslanik (a.s.) je rekao: *Ključ namaza je abdest, njegova zabrana je tekbir, a njegovo oslobađanje je selam*.

Nema počinjanja namaza bez tekbira ili nečeg što ga može zamijeniti kao što su riječi *Allahu edžellu* ili ''Allahu 'azamu'' i sl. Izgovaranje sintagme ”Allahu ekber” je vadžib, jer se ona prenosi od Poslanika (a.s.). Ko počne namaz nečim drugim, njoj sličnim izrazima, izvršio je farz, ali je učinio mekruh tahrimi zbog izostavljanja vadžiba.

Ako bi onaj koji klanja za imamom počeo namaz s imamom i izgovorio tekbir istovremeno s njim, ali ga završio prije, njegov početak namaza ne bi bio ispravan, jer je tekbir, koji je farz završio prije imama.

Ispravnost tekbira uslovljava se time da bude izgovoren za vrijeme stajanja (kijama). Ako bi klanjač pristupao namazu u trenutku kada imam bude na ruku'u, a on (klanjač) izgovorio ”Allahu” na kijamu (u stojećem položaju), a ”ekber” završio na ruku'u, njegovo pristupanje u namaz ne bi bilo ispravno.

## Reference 
Kategorija:Namaski farzovi
Vukšić Donji

**Vukšić Donji** je naseljeno mjesto u općini Brčko, Bosna i Hercegovina. Naselje Vukšić Donji se nalazi 12 kilometara udaljeno od grada Brčkog. Kroz naselje teku rijeke Tinja i Lomnica.
Selo je podijeljeno na 5 zaseoka: Budžaci, Tinjaši, Sveti Centar, Barnjaši i Drenava.

## Stanovništvo 
## Reference 
## Vanjski linkovi 
*Zvanična stranica Vlade distrikta Brčko
*Zvanična stranica Skupštine distrikta Brčko
Jehova

mini|JHVH napisano na (odozgo ka dolje) feničanskom: (1100 PNE do 300), aramejskom (10 vijek PNE do 1 NE), i modernim hebrejskim
**Jehova** je jedno od imena **Boga**. U Biblijama Jehova se naziva i **Jahve**, što je isto ime, formirano iz istog korijena. U kanonskim prijevodima Biblije ime Jehova se spominje preko 7000 puta.

## Korijen riječi 
Ime Jehova prestavlja transliteraciju hebrejskog tetragrama (bez samoglasnika, pošto ih u hebrejskom pismu nema) **JHVH** (u prijevodu na latinično pismo) i ima značenje: "On prouzrokuje da postaje". **י** (*yodh*) **ה** (*heh*) **ו** (*vav*) **ה** (*heh*) tj. **יהוה** (čitano s desna na lijevo = YHVH, odnosno kako se u bosanskom jeziku češće piše: JHVH.

## Transkripcija u nekim jezicima 
## Također pogledajte 
* Allah
* Jehovini svjedoci

Kategorija:Religija
Čekić

mini|desno|250p|Čekić
**Čekić** je vrsta ručnog alata koji služi za zabijanje (u prvom redu raznih vrsta eksera) i razbijanje nekog materijala.

## Izgled 
Postoji više vrsta i oblika čekića koji su uvjetovani samom primjenom ovog alata, tako da možemo razlikovati:
* zidarski čekić
* tapetarski čekić
* stolarski čekić
* kovački čekić
* malj

## Galerija 

Datoteka:hammer2.jpg|Stolarski čekić
Datoteka:Framing hammer.jpg|Zidarski čekić
Datoteka:Hammer tapissier.jpg|Tapetarski čekić
Datoteka:Ball-peen hammer 380mm.JPG|Kovački čekić

## Također pogledajte 
* :Kategorija:Alati

## Reference 
## Vanjski linkovi 
Kategorija:Alat
Sjekira

mini|250px|Sjekira
**Sjekira** je vrsta alata koji se u pravilu koristi za sječenje ili cijepanje drva, dok se u ostalim primjenama može koristiti kao oružje. Sjekira se sastoji od metalnog dijela (oštrice) i drške koja može biti izrađena od različitih materijala.

Gledajući kroz historiju prve sjekire su bile od kamena, a njihov razvoj se poboljšavao pronalascima bakra, bronze, željeza sve do današnjih dana kada se koriste sjekire sa oštricom od čelika. Prva pronađena sjekira potiče iz perioda od oko 6000 godina p. n. e. 
Ručka za sjekiru izrađuje se pretežno od drveta. Međutim, mogu biti izrađene od drugih materijala kao što su plastika, metal itd. U Jugoistočnoj Evropi drške sjekira se izrađuju od drveta graba, jasena i bukve. U prošlosti, drške za sjekire kao i za alat, općenito, izrađivali su kolari. Drške se danas izrađuju u fabrikama serijski.

Kategorija:Alat